Man vas vir ma se moordŉ 37-jarige man van Kaapstad is in hegtenis geneem nadat hy glo sy ma in Philippi verwurg het. Die man het sy ma Sondag glo vermoor nadat hulle in ŉ stryery betrokke geraak het. Hy het haar glo met ŉ das verwurg. Die man is hierna na ŉ kroeg om ŉ bier te drink waar hy aan die ander klante bely het dat daar ŉ lyk by sy huis is. Hy het na bewering toe gesê hy sal “tot donker wag” voordat hy daarvan “ontslae sal raak”. ŉ Familielid van die 55-jarige vrou het gesê hy het haar op haar rug, met die das styf om haar nek vasgebind, op die bed aangetref. Die seun is Sondag in hegtenis geneem en sal na verwagting Dinsdag in die landdroshof in Athlone verskyn. Maroela Media het Maandag berig ‘n vrou van Winterveldt in Gauteng se seun is in verband met haar moord in hegtenis geneem en haar aangenome seun word gesoek. Klik hier om meer te lees.